b'\n_START_ARTICLE_\nMarjan Javornik\n_START_SECTION_\n\xc5\xbdivljenjepis\n_START_PARAGRAPH_\nJavornik je leta 1948 diplomiral iz slavistike na ljubljanski filozofski fakulteti. Sprva je bil zaposlen kot zalo\xc5\xbenik, od 1951 dalje pa je delal kot novinar. Med drugim je bil kulturni urednik Ljudske pravice, glavni direktor \xc4\x8dasopisa Ljudska pravica, glavni direktor Ljubljanskega dnevnika (1959-1961), odgovorni urednik Dela (1962-1963). Ko je bil v letih 1973\xe2\x88\x921980 direktor in glavni urednik radijskih programov na Radiu Slovenija, so se ti programsko raz\xc5\xa1irili, uvajati pa so za\xc4\x8deli tudi kontaktne oddaje. Leta 1980 je postal programski direktor Cankarjevega doma._NEWLINE_Javornik je bil aktiven dru\xc5\xbebenopoliti\xc4\x8dni delavec, med drugim predsednik sklada za pospe\xc5\xa1evanje kulturnih dejavnosti, \xc4\x8dlan predsedstva izvr\xc5\xa1nega odbora Socialisti\xc4\x8dne zveze delavnega ljudstva Slovenije (1963-1973), bil je tudi \xc4\x8dlan sveta AGRFT. Ukvarjal pa se je tudi z gledali\xc5\xa1ko kritiko in knj\xc5\xbeevnim prevajanjem iz srbohrva\xc5\xa1\xc4\x8dine. Za svoje delo na podro\xc4\x8dju novinarstva je trikrat prejel Tom\xc5\xa1i\xc4\x8devo nagrado.'